Krikštatėvis (filmas)
Krikštatėvis – epinis kriminalinis filmas, pasakojantis apie 1945–1955 m. veikiančią organizuoto nusikalstatumo grupuotę, ją valdančią giminę ir jos santykius. Plačiai pripažįstamas kaip žymus, teigiamai vertinamas filmas. Mario Puzo scenarijų rašė besiremdamas savo romanu „Krikštatėvis“. Pelningiausias 1972 m. filmas JAV ir kurį laiką pelningiausias kino istorijoje, bilietų kasose viso surinkęs 246–287 mln. JAV dol. Vėliau pastatytos dar dvi filmo dalys: „Krikštatėvis 2“ (1974 m.) ir „Krikštatėvis 3“ (1990 m.).